സബ്ടൈറ്റില്‍ മലയാള പരിഭാഷ: പി. പ്രേമചന്ദ്രന്‍, കെ.രാമചന്ദ്രന്‍ ഓപ്പണ്‍ ഫ്രെയിം പയ്യന്നൂര്‍
മിലോഷ് ഹെര്‍മ്മ എന്നാണെന്റെ പേര്. ഈ പേരിനെ വീട്ടിലെല്ലാവരും എല്ലായ്പ്പോഴും കളിയാക്കിയിരുന്നു.
മറ്റു സമയങ്ങളിലൊക്കെ ഞങ്ങള്‍ ഒരു സന്തുഷ്ഠ കുടുംബമായിരുന്നു.
ഞങ്ങളുടെ മഹാനായ മുതുമുത്തച്ഛന്‍ ലുക്കാഷ്, ഒരു വാദ്യക്കാരെനെന്ന നിലയില്‍
പ്രേഗിലെ ചാള്‍സ് ബ്രിഡ്ജ് പോരാട്ടത്തില്‍ പങ്കെടുക്കുകയുണ്ടായി.
അവിടുത്ത കുട്ടികള്‍ പട്ടാളക്കാരുടെ നേരെ ഉരുളന്‍കല്ലുകള്‍ വലിച്ചെറിയുകയും
അദ്ദേഹത്തെ പ്രഹരിക്കുകയും ചെയ്തു.
അന്നുമുതല്‍ അദ്ദേഹത്തിന് പെന്‍ഷന്‍ ലഭിക്കുന്നുണ്ട്. ഒരു ദിവസം ഒരു ഗള്‍ഡണ്‍.
ഒരു കുപ്പി റമ്മും കുറച്ചു പുകയിലയും വാങ്ങുന്നതില്‍ കവിഞ്ഞ് .
പിന്നീടൊന്നും അദ്ദേഹം ചെയ്യുകയുണ്ടായില്ല
ദൈവഭാഗ്യം കൊണ്ടാണ് നിനക്ക് ഇത്തരം ഒരു യൂണിഫോം ധരിക്കാന്‍ ഇടയുണ്ടായതെന്നു വിചാരിക്കണേ, മിലോഷ്.
ഒരിക്കല്‍ കൂടി നമ്മുടെ കുടുംബത്തില്‍ ഒരാള്‍ നല്ല നിലയിലെത്തിയിരിക്കുന്നു.
എന്റെ മുത്തച്ഛന്‍ വില്യം ഒരു ഹിപ്നോട്ടിസ്റ്റ് ആയിരുന്നു.
ഒന്നും ചെയ്യാതെ ജീവിക്കാനുള്ള ആഗ്രഹത്തില്‍ നിന്നാണ് അദ്ദേഹം ഈ ഹിപ്നോട്ടിസം പരിപാടി..
നടത്തിയിരുന്നതെന്നാണ് നാട്ടിലെ മുഴുവനാളുകളും വിശ്വസിച്ചിരുന്നത്.
തീവണ്ടികള്‍ കൂട്ടിമുട്ടുമ്പോള്‍ അവിടെയൊന്നും പെടാതിരികാന്‍ നീ നല്ലവണ്ണം ശ്രദ്ധിക്കണം.
ഈ മൊത്തം ടൌണും നമ്മോടു അസൂയ പൂണ്ടിരിക്കയാണ്
എഞ്ചിന്‍ ഡ്രൈവറായ എന്റെ പിതാവ് നാല്‍പ്പത്തെട്ടു വയസ്സില്‍
ജോലിയില്‍ നിന്നും വിരമിക്കുകയും അതിനുശേഷം ഇരുപതോ മുപ്പതോ കൊല്ലത്തോളം
ഒന്നും ചെയ്യാതെ പെന്‍ഷന്‍ വാങ്ങി മാത്രം
ജീവിക്കുകയും ചെയ്തതില്‍ ഇവിടുത്തെ ജനങ്ങള്‍ക്ക്....
അസൂയകൊണ്ട് ഭ്രാന്തിളകിയിരുന്നു.
നീ ആദ്യമായി പ്ലാറ്റ്ഫോമിലേക്ക് പ്രവേശിക്കുമ്പോള്‍ തന്നെ..
നമ്മള്‍ എത്ര പ്രശസ്തമായ കുടുംബക്കാരായിരുന്നു എന്ന് എല്ലാവരും തിരിച്ചറിയും.
കാണാന്‍ നല്ല ചേലായിരിക്കുന്നു, മിലോസ്.
മുതുമുത്തച്ഛന്‍ ലൂക്കാഷ് എല്ലാ ദിവസവും ഒരു കുപ്പി റമ്മും
രണ്ടു പാക്കറ്റ് പുകയിലയും വാങ്ങിയിരുന്നു.
എന്നിട്ടദ്ദേഹം വീട്ടിലിരിക്കുന്നതിനു പകരം തൊഴിലാളികളുടെ സമീപത്തേക്ക് ചെല്ലുകയും
കഠിനമായി ജോലിചെയ്യുന്ന തൊഴിലാളികളെ രസിപ്പിക്കുകയും ചെയ്യുമായിരുന്നു.
അതുകൊണ്ടുതന്നെ ലൂക്കാഷ് മുത്തച്ചന് കൊല്ലത്തില്‍ ഒരു തവണയെങ്കിലും എവിടുന്നെങ്കിലും തല്ല് കിട്ടുമായിരുന്നു.
ക്വാറി നിര്‍ത്തലാക്കിയത്തില്‍ വിഷമിച്ചു നില്‍ക്കുന്ന കല്ലുവെട്ടുകാരുടെ മുന്നില്‍ നിന്ന്
വീമ്പിളക്കിയതിനാല്‍ അവരുടെ മാരകമായ അടിയേറ്റ്
1930 ല്‍ മുതുമുത്തച്ഛന്‍ മരണപ്പെട്ടു.
ജര്‍മ്മന്‍ സൈന്യം അതിര്‍ത്തി കടന്ന് പ്രേഗിനെ ലക്ഷ്യമാക്കി നീങ്ങവേ,
മുത്തച്ഛന്‍ വില്യം, തന്റെ ഹിപ്നോട്ടിസം കൊണ്ട് സൈന്യത്തെ
തനിച്ച് നേരിടാന്‍ തീരുമാനിച്ചു.
തന്റെ ചിന്തകള്‍ കൊണ്ട് കുതിക്കുന്ന ടാങ്കുകളെ
നിശ്ചലമാക്കാന്‍ കഴിയും എന്നദ്ദേഹം കരുതി.
വലിച്ചു നീട്ടിയ കൈകളാലും ജര്‍മ്മന്‍കാരുടെ മേല്‍ ഒട്ടിച്ചുവെച്ച കണ്ണുകളാലും
അദ്ദേഹം അവരെ പിന്തിരിപ്പിക്കാന്‍ ശ്രമിച്ചു.
സത്യത്തില്‍ മുന്നിലെ ടാങ്കും, തുടര്‍ന്ന്‍ പിന്നിലെ മുഴുവന്‍ ടാങ്കുകളും നിശ്ചലമായി.
പക്ഷെ പെട്ടെന്ന് തന്നെ ടാങ്കുകളെല്ലാം മുന്നോട്ടെടുക്കുകയും
മുത്തച്ഛന് മാറാന്‍ പറ്റാതാവുകയും ചെയ്തു.
തല ഉടച്ചു കൊണ്ട് ടാങ്ക് കൃത്യമായും അദ്ദേഹത്തിന്റെ മുകളിലൂടെ തന്നെ കയറി ഇറങ്ങി.
പിന്നെ ജര്‍മ്മന്‍ പട്ടാളത്തിനു മുന്നില്‍ തടസ്സങ്ങളൊന്നും ഉണ്ടായുമില്ല..
ഷൂ മേക്കര്‍
ഒരു തീവണ്ടി നിയന്ത്രകനാകാനുള്ള പരിശീലന ക്ലാസില്‍
പോകാന്‍ ആരംഭിച്ചത് മുതല്‍,
ഞാനും എന്റെ പൂര്‍വ്വികരെപ്പോലെ
ഒരു മിനക്കേടുമില്ലാതെ വെറുതെ പ്ലാറ്റ്ഫോമില്‍
സിഗ്നലും പിടിച്ച് നില്‍ക്കുന്ന പണിയാണ് ചെയ്യാന്‍ പോകുന്നതെന്ന്
മുഴുവന്‍ പട്ടണവും അറിഞ്ഞു.
അതും മറ്റുള്ളവര്‍ വേലക്കാരായും കൂലിക്കാരായും വിടുപണിചെയ്യുമ്പോള്‍.
ബൊഹുമില്‍ ഹ്രാബലിന്റെ നോവലിനെ ആധാരമാക്കി നിര്‍മ്മിച്ചത്.
CLOSELY WATCHED TRAINS സൂക്ഷ്മ നിരീക്ഷണത്തിലുള്ള തീവണ്ടികള്‍
എന്റെ പ്രിയപ്പെട്ട കുഞ്ഞുങ്ങളെ, ഓമനകളെ, സ്നേഹഭാജനങ്ങളെ....
എനിക്ക് പിറക്കാത്ത കുട്ടികളെ, ഇതാ ഇത് നിങ്ങള്‍ക്കാണ്.
എന്റെ തൂവല്‍കുഞ്ഞുങ്ങളെ ഈ ധാന്യങ്ങള്‍ കൊത്തിയെടുക്ക്
പ്രഭുവിന്‍റെ പത്നി തന്നതാണ് ഇതൊക്കെ. രുചികരമായിരിക്കുന്നില്ലേ?
കൊത്തിത്തിന്നോളൂ എന്റെ പൊന്നുപറവകളെ. നിങ്ങള്‍ക്കിവ ഇഷ്ടമല്ലേ?
ഇതാ കുറച്ചുകൂടിയുണ്ട്, കൊത്തിയെടുത്തോളൂ. വാവുണ്ണൂവാവുണ്ണൂ......
അപ്രന്റിസ് ഹെര്‍മ്മ മിലോസ് ജോലിക്കായി റിപ്പോര്‍ട്ടു ചെയ്യുന്നൂ, സാര്‍.
സ്വാഗതം മിലോഷ്.
നിന്റെ പിതാവ് ഈ ഡിസ്ട്രിക്റ്റിലെ ഏറ്റവും മികച്ച എഞ്ചിന്‍ ഡ്രൈവര്‍ ആയിരുന്നു.
ഒരിക്കല്‍ വണ്ടി നീങ്ങിക്കൊണ്ടിരിക്കെത്തന്നെ അദ്ദേഹം ഇന്ധനം നിറക്കേണ്ട സ്റ്റോക്കര്‍ പുറത്തെടുത്തിരുന്നു.
ഇതാ എന്റെ കൊച്ചുകുഞ്ഞുങ്ങള്‍. ഇങ്ങു വരൂ, എന്റെ കൊച്ചരിപ്രാവുകളെ.
ഈ ധാന്യങ്ങള്‍ കൊത്തിയെടുക്ക്, പൊന്നു മക്കളെ..
മോനെ, എന്തൊരു സ്റ്റേഷനാണിതെന്നറിയാമോ? ഇതിനകത്ത് ഒരു ഫാം തന്നെയുണ്ട്‌.
അടക്കുകയും തുറക്കുകയും ചെയ്യുന്ന ഡബിള്‍ ഗേറ്റുകള്‍. ശ്രദ്ധിച്ചില്ലെങ്കില്‍ നമ്മള്‍ ക്ലോസാകും.
വരുന്നവയും പോകുന്നവയും ഉണ്ടാകും. ശ്രദ്ധിച്ചില്ലെങ്കില്‍ നമ്മള്‍ ക്ലോസാകും.
എങ്കില്‍, എന്തുകൊണ്ട് ഇതിന്റെ പകുതി നിനക്കിപ്പോള്‍ത്തന്നെ തുറന്നുകൂടാ?
മി. നോവാക്ക്, ഞാന്‍ കരുതി നിങ്ങളിത് ശരിയാക്കിയിരുന്നെന്ന്!
എന്ത് മനോഹരമാണ് ആ ഘടികാരത്തിന്റെസ്വരം.
ഹായ് മിലോഷെ.
ഹായ് മാഷാ.
നീ ഗൌരവക്കാരനായിട്ടുണ്ട്.
നീ സുന്ദരിയുമായിട്ടുണ്ട്‌ മാഷാ.
ഒരു പെണ്‍കുട്ടിയെ വിട്ടുകളഞ്ഞിരിക്കുന്നു.
അവള്‍ എങ്ങിനെയുള്ളവളാണ്?
വളരെ നല്ലവള്‍.
നല്ലത്. അവര്‍ എല്ലാവരും നല്ലവര്‍ തന്നെ. അതില്‍ കൂടുതല്‍ എന്ത്?
പ്രഭ്വി, അങ്ങയെ സേവിക്കാന്‍ തയ്യാറായി ഇതാ ഈ സ്റ്റേഷന്‍ മാസ്റ്റര്‍.
കന്നുകളെ കശാപ്പുശാലയിലേക്ക് എത്തിക്കുന്നതിനായി എനിക്ക് രണ്ടു ചരക്ക് ബോഗികള്‍ വേണം.
ഞങ്ങള്‍ക്ക് വൈക്കോലിന്റെ ക്ഷാമമുണ്ട്. അതുകൊണ്ട് കുറച്ചു പൈക്കിടാക്കളെ വില്‍ക്കുകയാണ്.
നമ്മുടെ പ്രവിശ്യയിലെ സന്മാര്‍ഗ്ഗകാര്യങ്ങള്‍ കൂടുതല്‍ മോശമായി മോശമായി വരികയാണ്.
കോസ്റ്റേലിനി ലോട്ടയില്‍ പള്ളി ആകമാനം വീണ്ടും പവിത്രീകരിക്കേണ്ടി വരും.
അള്‍ത്താരയ്ക്ക് പിറകിലുള്ള വ്യഭിചാരം!!
എന്തൊരു സ്ത്രീയാണവര്‍. അവരുടെ കാലുകള്‍ നോക്ക്.
ഒരു യഥാര്‍ത്ഥ സ്തീയെക്കാളും ഉപരി, സ്വപ്നം പോലുള്ളവള്‍.
എനിക്ക് മേല്‍ അവള്‍ കുനിയുകയാണെങ്കില്‍ ഈ പ്രപഞ്ചമാകെ ഇരുളിലാണ്ടുപോകും.
ഒരു വണ്ടി മതി, പക്ഷേ നല്ല റിങ്ങോക്കെയുള്ളത്. എനിക്ക് കുറച്ചു കാളകളെയും വില്‍ക്കാനുണ്ട്.
- നിങ്ങള്‍ക്ക് കുതിരകളെ പേടിയില്ല, അല്ലെ? - എനിക്കോ, കുതിരകളെ പേടിയോ, പ്രഭ്വി?
കോട്ടെക്ക് പ്രഭുവിന്റെയും സില്‍വാ എല്‍ ടോറസ് രാജകുമാരന്റെയും കീഴില്‍ ജോലിചെയ്യാന്‍ എനിക്ക് ഭാഗ്യമുണ്ടായിട്ടുണ്ട്.
ബാന്‍. അടുത്തതവണ നിങ്ങള്‍ കൊട്ടാരത്തിലേക്ക് വരുമ്പോള്‍
വണ്ടിക്ക് പകരം ഞാന്‍ ഈ വിത്തുകുതിരയെത്തന്നെ ഞാന്‍ നിങ്ങള്‍ക്ക് തരും.
മിലോസ്, ഏറ്റവും മനോഹരമായ ഒരു സ്വപ്നം ഒരിക്കല്‍ ഞാന്‍ കണ്ടിരുന്നു.
സ്ത്രീകള്‍, അവര്‍ പ്രകൃതിയുടെ ആഭരണങ്ങളാണ്.
ഇപ്പോള്‍ പ്രഭ്വിമാരെല്ലാം എല്ലായ്പ്പോഴും അയക്കുന്നത് രണ്ട് കേസ് ബിയറും...
aഒരു കുപ്പി മദ്യവും മാത്രമാണ്....
ഞാന്‍ കണ്ട സ്വപ്നത്തില്‍ ഞാന്‍ ഒരു കാരിയേജില്‍ കെട്ടപ്പെട്ടിരിക്കയായിരുന്നു.
വണ്ടിയുടെ ഷാഫ്റ്റ് ബാറില്‍ പിടിച്ച് പ്രഭ്വി എന്നെ സ്റ്റോര്‍ റൂമിലേക്ക് നയിക്കുന്നു.
ഇതെല്ലാം യുദ്ധത്തിനു മുന്‍പ് നടന്നിരിക്കണം.
ലോര്‍ഡ്‌ മാസ്റ്റര്‍ എങ്ങോട്ടെങ്കിലും പോകുന്നസമയത്ത്.
എല്ലാ പെന്‍ഷന്‍കാരും അവരവരുടെ യൂണിഫോമില്‍ തന്നെ വരുമ്പോള്‍,
വണ്ടിമുതല്‍ പ്ലാറ്റ്ഫോം വരെ
സ്റ്റേഷന്‍ മാസ്റ്റര്‍ കാര്‍പ്പറ്റ് വിരിക്കും.
എല്ലാവരും സല്യൂട്ട് ചെയ്യും. ഉച്ചയ്ക്ക് ശേഷം,
നിറയെ മദ്യവും ബീയറും വൈനും ആഹാരസാധനങ്ങളുമായി
ഒരു വണ്ടി കൊട്ടാരത്തില്‍ നിന്നും അയക്കും.
നിന്റെ ഗേള്‍ഫ്രണ്ട് എന്തുപറയുന്നു. അവളെക്കുറിച്ച് പറയൂ.
എങ്ങിനെ പോകുന്നു, കാര്യങ്ങള്‍?
ആ ക്ലോക്കിന് ഒരു മനോഹരശബ്ദം തന്നെയാണ്.
ഇവിടെ കുറച്ചുകൂടി മുറുകണം.
ആസ്ത്രിയന്‍ രാജാധിപത്യത്തിന്റെ കാലത്ത് സൈന്യത്തിലെ ഒരു മേജര്‍ക്കുള്ള സ്ഥാനമാണ്
ഇന്ന് നിങ്ങളെപ്പോലുള്ള റെയില്‍ റോഡ്‌ ഇന്‍സ്പെക്റ്റര്‍മാര്‍ക്ക്
തീര്‍ച്ചയായും. പക്ഷെ ഷോള്‍ഡരിന്റെ കാര്യം മറക്കരുത്.
എന്റെ ഒരു ഷോള്‍ഡര്‍ അല്‍പ്പം ചെറുതാണ്.
സ്വര്‍ണ്ണ നക്ഷത്രങ്ങളും സ്വര്‍ണ്ണം കൊണ്ടുള്ള മറ്റ് ബീഡുകളും
നിശ്ചയമായും സവര്‍ണ്ണനൂലുകള്‍ കൊണ്ട് തന്നെ തുന്നണം.
വരൂ.
സാര്‍, പ്രഭ്വിയുടെ കന്നുകളെ എന്താണ് ചെയ്യേണ്ടത്?
ഞങ്ങള്‍ അവയെ അഞ്ചാമത്തെ ട്രാക്കില്‍ കയറ്റട്ടെ?
അഞ്ചില്‍ മതി, എന്നാല്‍ ആദ്യംവേണ്ടത് പ്രഭ്വിയുടെ കന്നുകളുടെ കാര്യം തന്നെയാണ്.
രണ്ടാമതായി, നിന്റെ ശൂ പോളിഷ് ചെയ്യുക.
അവസാനമായി, ആ കണ്ടക്ടറുമായി ഒരിക്കലും പ്ലാറ്റ്ഫോമില്‍ വെച്ച് സംസാരിക്കരുത്.
നിങ്ങള്‍ നിങ്ങളുടെ സ്ഥാനം മറക്കരുത്. നിങ്ങള്‍ ട്രെയിന്‍ നിയന്ത്രിക്കുന്ന ഉയര്‍ന്ന ഉദ്യോഗസ്ഥനാണ്.
ഹുബിക്കയെ കണ്ടു പഠിക്കരുത്,
പത്തു വര്‍ഷമായി അയാള്‍ക്ക് ഒരു പ്രമോഷന്‍ പോലും ലഭിച്ചിട്ടില്ല.
എന്താകാര്യം? അയാളുടെ പെണ്ണുപിടി തന്നെ. എന്നെ മാതൃകയാക്കുന്നതാണ് നിനക്ക് നല്ലത്!
സുപ്രഭാതം, സുഹൃത്തുക്കളെ
യൂറോപ്പിലെ മുഴുവന്‍ രാഷ്ട്രങ്ങള്‍ക്കും വേണ്ടി പൊരുതുന്ന നമ്മുടെ സൈനികരുടെ നില,
അവര്‍ ആഗ്രഹിച്ചു വന്നവരായാലും അല്ലെങ്കിലും,
വളരെ തൃപ്തികരമാണ്.
ഇവിടെ നിന്ന് കുറച്ചൊക്കെ പിന്‍വലിയാന്‍ നമ്മള്‍ നിര്‍ബന്ധിതരായിട്ടുണ്ട്.
പക്ഷേ ബാള്‍ട്ടിക് പ്രദേശങ്ങളില്‍ നിന്ന് നമ്മുടെ സൈന്യം പിന്‍വാങ്ങിയത് തികച്ചും തന്ത്രപരമായിട്ടാണ്.
ഇവിടെ നിന്നും മനോഹരമെന്നു പറയാവുന്ന തന്ത്രപരമായ ഒരു പിന്‍വാങ്ങല്‍ നമ്മള്‍ നടത്തി,
നീപ്പര്‍ നദിയില്‍നിന്നും ഡാന്യൂബിലേക്ക്.
ഈ ഭാഗത്തു നിന്നും തന്ത്രപരമായിത്തന്നെ നമ്മള്‍ അമേരിക്കക്കാരില്‍ നിന്നും ബെല്‍ജിയക്കാരില്‍ നിന്നും .
പിന്‍വാങ്ങിയിരിക്കയാണ് ഇവിടെവെച്ചാണ് ഇറ്റലിയുടെ മഹത്തായ ഇടപെടല്‍ ഉണ്ടായത്!
പക്ഷേ, എന്തിന്?
സൂക്ഷ്മമായും, എന്തുകൊണ്ട്? കാരണം ശത്രുക്കള്‍ ഒരു കെണിയില്‍ പെട്ട് ഇഴയുകയായിരുന്നു.
നിങ്ങള്‍ക്കത് കാണാന്‍ കഴിയുന്നില്ലേ? ശ്രദ്ധിച്ച് നോക്കൂ.
ഇവിടെ ശത്രുക്കളുടെ പിന്‍നിരയിലേക്കാണ് നമ്മള്‍ കപ്പലിറങ്ങിയത്‌ .
ഇവിടെയുള്ളത് തുര്‍ക്കിവഴി കാക്കസസ്സില്‍ എത്തിയ റഷ്യക്കാരും
സ്വീഡനില്‍ നിന്നും എത്തിയ പെട്രോഗ്രാഡുകളും ആണ്.
ഇവിടെ നമ്മള്‍ ശത്രുക്കളെ ഒഴിവാക്കുകയും സിസിലിയിലേക്ക് കരപറ്റുകയും ചെയ്തു.
ഇവിടെയാണ്‌ ഫ്രാന്‍സിലെ അമേരിക്കന്‍ സൈന്യത്തിന്റെ പിന്‍നിര സ്ഥാനമുറപ്പിച്ചിരിക്കുന്നത്.
ഇതാ ഇവിടെ അവര്‍ കുടുങ്ങുകയും നമ്മള്‍ രണ്ടു വശത്തുനിന്നും അവരെ വളയുകയും ചെയ്തു.
എന്തിന്?
അതുകൊണ്ടാണ് ഇവിടെ എല്ലാവരും സന്തോഷമായി കഴിയുന്നത്‌; അതുകൊണ്ടാണ് ഞാനിവിടെ വന്നത്.
ഏതെങ്കിലും ഒരാള്‍ സ്റ്റേഷനിലെ തന്റെ ഉത്തരാവിദിത്വം അവഗണിച്ചാല്‍ ചുരുങ്ങിയത് പത്തുവര്‍ഷത്തെക്കോ,
ജീവപര്യന്തമോ വധശിക്ഷയ്ക്ക് തന്നെയോ അയാള്‍ ശിക്ഷിക്കപ്പെടാം...
എന്ന കാര്യം വ്യക്തമായും മനസ്സിലാക്കിയിയിട്ടുണ്ട് എന്ന ഈ ഉത്തരവില്‍ ഒപ്പിടൂ..
അതിലുള്ളത് തന്നെയാണ് ഇവിടെ നടക്കേണ്ടത്‌. കുറച്ച് ചെക്ക് "രാജ്യസ്നേഹികള്‍" ഇപ്പോഴും വിചാരിക്കുന്നുണ്ട്,
അവര്‍ക്ക് ചരിത്രത്തിന്റെ താളുകളിലേക്ക് മടങ്ങിപ്പോകാന്‍ കഴിയുമെന്ന്.
പക്ഷെ, ഫ്യൂറര്‍ നന്മ മാത്രമാണ് ഉദ്ദേശിക്കുന്നത്, അതും നല്ല ചെക്ക്കാര്‍ക്ക് പോലും.
ഞങ്ങളെ കൈവിടാത്ത ഈശ്വരേച്ഛയില്‍ വിശ്വസിക്കുകയും ചെയ്യുന്നു അദ്ദേഹം...
എവിടെ.... എവിടെയാണ് സ്റ്റേഷന്റെ മുദ്ര?
ട്രെയിനുകള്‍ ശ്രദ്ധാപൂര്‍വ്വം നിരീക്ഷിക്കുന്നതിന് പ്രത്യേകമായ പ്രാധാന്യം നല്‍കണം.
കേട്ടോ? ഇവിടെ.
ഈ വേഷത്തില്‍.... ഞാന്‍ പോയി പെട്ടെന്ന് വസ്ത്രം മാറിവരാം.
വേണ്ട, വേണ്ട, വേണ്ട, വേണ്ട... അന്തിമ വിജയത്തിനായി പോരാടുമ്പോള്‍
വസ്ത്രത്തിന് അവിടെ ഒരു പ്രാധാന്യവുമില്ല.
ഫാഷന്‍ നമുക്ക് സമാധാനകാലത്ത് പരിഗണിക്കാം.
എന്തുകൊണ്ട്?
ഇങ്ങനെയുള്ള പൊട്ടചോദ്യങ്ങള്‍ ചിലക്കുന്നത്‌ നിര്‍ത്തൂ.
എന്തുകൊണ്ട് അയാള്‍ക്ക് ചോടിച്ചുകൂടാ? അയാള്‍ ചെറുപ്പമല്ലേ?
എന്തുകൊണ്ട്? മനുഷ്യത്വത്തിന്റെ രക്ഷകായി.
എങ്ങിനെ?
കാരണം ഫ്യൂറര്‍ക്ക് അതാണ്‌ ആവശ്യം, അതുതന്നെ.
പക്ഷേ, നിശ്ചയമായും നമ്മളെല്ലാം പരസ്പരം ഇഷ്ടപ്പെടണം...
കാരണം നാമെല്ലാം ഒരേ തോണിയിലെ യാത്രക്കാരാണ്.
ഇപ്പോള്‍ വ്യക്തമായില്ലേ?
നീണാള്‍ വാഴട്ടെ, സുഹൃത്തുക്കളെ.
കസിന്‍, തീവണ്ടികള്‍ പുറപ്പെടുകയായി കസിന്‍.
എന്ത് മനോഹരമായ കുഞ്ഞുചെവികളാണ് നിങ്ങളുടേത്.
അവയ്ക്ക് സുന്ദരമായ കര്‍ണ്ണാഭരണങ്ങള്‍ കൂടി വേണം.
ശരിക്കും?
പിന്നെന്താണ് നിങ്ങള്‍ അതിനായി ഒന്നും ചെയ്യാതിരിക്കുന്നത്?
വേറെ തമാശക്കഥകളൊന്നും നിങ്ങള്‍ക്കറിയില്ലേ?
മാക്സ്, അത്താഴം.
ഒരു ഇറച്ചി വെട്ടുകാരന് കശാപ്പുശാലയില്‍ നിന്ന് കുറച്ച് അകിടുകള്‍ പുറത്തേക്ക് കൊണ്ടുപോകണമായിരുന്നു.
ഗേറ്റില്‍ വെച്ചുള്ള പതിവ് പരിശോധനയില്‍ പിടിക്കപ്പെടാതിരിക്കാന്‍ അയാളത്
തന്റെ പാന്റിന്റെ മുന്‍ഭാഗത്തുതിരുകിക്കയറ്റി.
സിബ്ബിന്റെ ഉള്ളിലോ? നിങ്ങളെന്നെ കൊല്ലും!!
അതെ. എന്നിട്ട് അതേരീതിയില്‍ അയാള്‍ ഒരു സ്ട്രീറ്റ് കാറില്‍ കയറി.
അയാളുടെ അടുത്ത് ഇരിക്കുന്ന സ്ത്രീ അവിടെ മുഴച്ചിരിക്കുന്നത് കണ്ടു പറഞ്ഞു,
മിസ്റ്റര്‍, എന്തൊക്കെയോ അതാ കാണുന്നു...
അയാള്‍ പെട്ടെന്ന് ഒരു കത്തിയെടുത്ത് അകിട് അങ്ങിനെതന്നെ മുറിച്ചു മാറ്റിക്കൊണ്ട് പറഞ്ഞു,
സാരമില്ല, എന്റടുത്ത് മൂന്നെണ്ണം കൂടിയുണ്ട്.
ആ സ്ത്രീയുടെ കാര്യം എന്തായി?
ബോധംപോയി.
മി. സ്റ്റേഷന്‍ മാസ്റ്റര്‍, ഈ തമാശ ഇപ്പോള്‍ വേറൊരു രീതിയിലാണ് പറയാറുള്ളത്.
മറ്റെല്ലാം അതുപോലെത്തന്നെ, ഇറച്ചിവെട്ടുകാരന്‍ പാന്റിന്റെ ഉള്ളില്‍ വെച്ച്
അകിട് പുറത്തെത്തിച്ചു, ട്രാമില്‍ കയറി, ഇരുന്നു,
ആ സ്ത്രീ എന്തോകാണുന്നുണ്ടെന്ന് പറഞ്ഞു...
ഇറച്ചിവെട്ടുകാരന്‍ കത്തിയെടുത്തു....
മുറിച്ചു...
ആ സ്ത്രീ വിളറിപ്പോയിട്ടുണ്ടാകും...
ശരിയാണ്, പക്ഷേ, "ദൈവമേ, അതെന്റെ ശരിക്കുള്ള സാധനമായിരുന്നു."
എന്ന് നിലവിളിക്കുന്ന അയാളുടെ അത്രയില്ല..
മി. സ്റ്റേഷന്‍ മാസ്റ്റര്‍, ഇതില്‍ എന്റെ കസിന്‍ ശരിക്കും സ്കോര്‍ ചെയ്തു.
അല്ല, അല്ല, ഞാന്‍ പറഞ്ഞത് ശരിക്കും സംഭവിച്ചതാണ്.
- ഒരു ഡ്രിങ്ക് ആവാം. - നന്ദി.
ഈ മനോഹരമായ കഴുത്തില്‍ ഒരു നെക്ലേസ് കൂടിയായാല്‍ എന്ത് ചന്തമായിരിക്കും.
മാക്സ്, വേഗം വാ, നിങ്ങളുടെ ഭക്ഷണം തണുത്തുപോകും.
ഇതാ വരുന്നു. അല്ലെങ്കില്‍ ചെറിയൊരു കുരിശായാലും മതി.
മാക്സ്...
ഞാന്‍ വരുന്നു.
മാക്സ്, ഈ നിമിഷം നിങ്ങള്‍ വരുന്നില്ലെങ്കില്‍,
ഞാന്‍ നിങ്ങള്‍ക്ക് പിന്നെ തണുത്ത ഭക്ഷണമാണ് കിട്ടുക..
എനിക്ക് താഴേക്ക് പോകണം.
മാനേജ്മെന്റിനു സമര്‍പ്പിക്കാനുള്ള ഒരു റിപ്പോര്‍ട്ട് തയ്യാറാക്കാനുണ്ട് എനിക്ക്.
ഇത് പ്രഭ്വിക്കുവേണ്ടിയുള്ള സ്വെറ്ററിനായാണ്.
ആരാണ് അവിടെ ഉച്ചത്തില്‍ ചിരിക്കുന്നത്?
ആ തപാല്‍ക്ലാര്‍ക്കിന്റെ കസിന്‍.
എന്തൊരു വൃത്തികെട്ട സദാചാരമാണ് ഇപ്പോള്‍ നടക്കുന്നത്.
പ്രഭ്വി എന്നോട് രഹസ്യമായി പറഞ്ഞിരുന്നു, അവര്‍ കോസ്റ്റലിനി ലോട്ടയിലെ പള്ളി
പൂര്‍ണ്ണമായും വീണ്ടും പവിത്രീകരിക്കാന്‍ പോവുകയാണെന്ന്.
ജനങ്ങളുടെ മേല്‍ അധികാരം പ്രയോഗിച്ചില്ലെങ്കില്‍ ഇതുതന്നെയായിരിക്കും ഫലം.
മി. ഡിസ്പാച്ചാര്‍....
നിങ്ങളോട് എങ്ങിനെയാണ് അത് പറയുക എന്നെനിക്ക് അറിയില്ല.
പക്ഷേ, ഇപ്പോള്‍ ഈ കസിന്റെയടുത്തു പെരുമാറിയത് പോലെ
സ്ത്രീകളോട് നിങ്ങള്‍ക്കെങ്ങിനെ ഇത്ര മനോഹരമായി ഇടപെടാന്‍ കഴിയുന്നു?
ദൈവമേ, അല്ല. ഞാന്‍ ഒരിക്കലും സ്ത്രീകള്‍ക്കടുത്ത് അത്ര നല്ലതൊന്നും ആയിരുന്നില്ല.
ഇത് തീരാന്‍ എത്രസമയമെടുക്കും?
രണ്ടു മണിക്കൂര്‍.
ആ ചങ്ങാതിക്ക് വിശുദ്ധമായി ഒന്നുമില്ല.
ഭീകരമായ ധാര്‍മ്മികാധഃപതനം.
ആ സൂപ്പിനു ഉപ്പ് കൂടുതലായിരുന്നോ?
അല്ല. പക്ഷേ, പള്ളിപോലും ഇപ്പോള്‍ കളങ്കിതമായ കാലുകളിലാണ് നില്‍ക്കുന്നത്....
ഞാനാ മുയലിനെ പൊരിക്കണമെന്നാണ് വിചാരിക്കുന്നത്. നിങ്ങളെന്തു പറയുന്നു?
അതിലും നല്ലത്, ദൈവം എല്ലാവരെയും അന്തിമവിധിക്കായി വിളിക്കുന്നതും..
ഇതിനെല്ലാം ഒരവസാനം വരുത്തുകയും ചെയ്യുന്നതാണ്. അന്തിമയുദ്ധം.
സാദോമും ഗൊമോറയും - എന്ത് നശിച്ച സദാചാരം!!
മിലോഷ്, നമുക്കിനി കുറച്ചു നേരം വിശ്രമിക്കാം. ഇരുഭാഗത്തുനിന്നും സ്ട്രീറ്റ് കാറുകള്‍ പോലുള്ള
ചെറിയ ഒന്നു രണ്ടു ചരക്കു വണ്ടികള്‍ മാത്രമേ ഇനി വരാനുള്ളൂ.
പണി മതിയാക്കി എന്നെ നന്നായി ഒന്ന് പരിചരിക്കൂ.
എന്റെ ചെവി നിന്റടുത്തുതന്നെയുണ്ടാവും.
അശ്ലീലം നിറഞ്ഞ ഒരുനൂറ്റാണ്ടിന്റെ ശാപം. അന്തിമയുദ്ധം.
അശ്ലീലസാഹിത്യമെഴുത്തുകാരെ മുഴുവന്‍ ജയിലിലടക്കണം.
യുവജനങ്ങളുടെ ഭാവനയിലെ അതിഭീകരജന്തുക്കളെ അകറ്റണം.
എനിക്ക് നിന്നെ ശരിക്കും കേള്‍ക്കുന്നുണ്ട്, മിലോഷ്. നീ നന്നായി ശ്രദ്ധിക്കുന്നുണ്ട്.
പക്ഷെ, ടെലിഗ്രാഫിന്റെ കാര്യം നീ മറന്നു.
അടുത്ത തവണ ശരിക്കും ഓര്‍ക്കണം.
ഹായ് മിലോഷ്
ഹലോ.
ഞാന്‍ ജോലിക്കിടയില്‍ നിന്നും വന്നതാണ്, നിന്നെ കാണാനായി മാത്രം ഇവിടിറങ്ങി..
അതെയോ.
ശരി, എനിക്ക് പോകാറായി.
മാഷാ .
ഇനിക്കിപ്പോള്‍ പോകണം.
എന്റെ സോഫ അവര്‍ തുളച്ചു.
ആസ്ത്രിയയില്‍ നുന്നുള്ള എന്റെ ഔദ്യോഗിക സോഫ. രണ്ടു കഷണങ്ങളാക്കി.
ആ അറപ്പുളവാക്കുന്ന ചെറ്റ വൃത്തികെട്ടവയല്ലാതെ മറ്റൊന്നും കാണില്ല.
അവന്‍ അവന്റെ തറ സംസ്കാരം തന്നെ കാട്ടിയിരിക്കുന്നു.
ആ വേശ്യകളുമായി അവന്‍ എന്ത് പരിപാടിയാണ് ഈ ഹാളില്‍ വെച്ച് നടത്തിയത്.
സ്വന്തം ബോസിന്റെ സോഫയില്‍ വെച്ച് അവന്‍ ഒരിക്കലും ഈ പണികാണിക്കരുത്.
അവള്‍ എത്ര മനോഹരിയായിരുന്നു എന്ന് ഞാന്‍ നിനക്ക് കാണിച്ചുതരാം.
സുപ്രഭാതം കുട്ടികളെ, എല്ലാം നന്നായി പോകുന്നില്ലേ?
കാര്യങ്ങളെല്ലാം അതിന്റേതായ വഴിക്കുതന്നെ നടക്കുന്നില്ലേ?
വിനോദം, വിനോദം നല്ലതുതന്നെ,
പക്ഷേ, ആദ്യ പരിഗണന ഡ്യൂട്ടിയ്ക്കാണ്, നിനക്ക് മനസ്സിലായോ?
വിനോദം, വിനോദം.. അതില്ലാതെന്ത്? നിന്റെ പെണ്ണ്‍ എന്തുപറയുന്നു?
നന്നായിരിക്കുന്നു.
നില്‍ക്ക്, അതുകൊണ്ടെല്ലാമായില്ല.
കിടക്കയില്‍ അവളെങ്ങിനെ?
നേഴ്സുമാരെയും കൊണ്ടുള്ള ഈ വണ്ടി ഇവിടെ കുറച്ചു നേരം കിടക്കേണ്ടി വരും.
ഡിപ്പോയില്‍ വേറെ എഞ്ചിന്‍ ഇല്ല.
നേഴ്സുമാര്‍. ദയാലുക്കലായ കുലടകള്‍, അതാണ്‌ അവര്‍ ശരിക്കും.
ജര്‍മ്മന്‍കാര്‍ കന്നുകാലികളെയും കൊണ്ടുപോയ രീതി ഭീകരമാണ്.
അവയില്‍ പകുതിയും ചത്തിരുന്നു.
ചത്ത ഒരു പശുക്കുട്ടിയേയും പശുവിനെയും പിന്‍കാലുകളില്‍ കെട്ടിഞാത്തിയിരിക്കുന്നത് ഞാന്‍ കണ്ടിരുന്നു,
ചീഞ്ഞളിഞ്ഞ നിലയില്‍.
ജര്‍മ്മന്‍കാരെല്ലാം വെറും പന്നികളാണ്.
കന്നുകാലികള്‍ പോലും അത് മനസ്സിലാക്കിയിട്ടുണ്ടാകും.
ഒരിക്കല്‍ ഞങ്ങളൊരു കാളക്കൂറ്റനെ വണ്ടിയില്‍ കയറ്റുമ്പോള്‍ അവന്‍ ഒരു യുദ്ധം തന്നെ നടത്തി.
അവന്‍ വണ്ടിയുടെ വശങ്ങളെല്ലാം തകര്‍ക്കുമെന്ന് എനിക്കുതോന്നി.
ഉടന്‍ ഞാനൊരു കത്തിയെടുത്ത് അതിന്റെ കണ്ണുകള്‍ തുരന്നെടുത്തു.
പിന്നെ ആ കാള ഒരു കുഞ്ഞാടിനെപ്പോലെ ശാന്തനായി.
കഴിഞ്ഞതവണ അവര്‍ കൊണ്ടുപോയത് മൂന്നു ബോഗി നിറയെ ചാവാറായ ആടുകളെയാണ്.
നന്നായി വിശന്നാല്‍ അവര്‍ പരസ്പരം മുടി പറിച്ചുതിന്നും.
ജര്‍മ്മന്‍കാര്‍ പന്നികളാണ്.
ഇത് ലിലോവിസ് ആണോ?
അല്ലല്ല, ഇത് കോസ്റ്റോലറ്റ് ആണ്.
ലിലോവിസിലേക്ക് ഇനിയും കുറേ ദൂരമുണ്ടോ?
- അഞ്ചു കിലോമീറ്റര്‍ കൂടി. - എങ്ങിനെയാ ഞങ്ങള്‍ അങ്ങോട്ടു പോവുക?
- നേരെ വിട്ടാല്‍ മതി. - നന്ദി. പോകാം.
മിലോഷ്,
എനിക്കിന്ന്‍ ഓഫ് ആണ്. നമുക്ക് അമ്മാവനെകാണാന്‍ പോകാം?
തീര്‍ച്ചയായും, മാസാ. പക്ഷെ എനിക്ക് വൈകുന്നേരം വരെ ഓഫ് കിട്ടില്ല.
അത് പ്രശ്നമല്ല. നമുക്ക് വൈകുന്നേരം പോയി രാത്രി അവിടെ തങ്ങാം.
രണ്ടുപേരും അടുത്തുനിന്ന് അവള്‍ക്ക് നല്ല ഒരു ചുംബനം നല്‍കൂ.
അതൊരു മനോഹര ചുംബനം തന്നെയാണ്. ഇനി ഒന്ന് പുഞ്ചിരിക്കൂ.
ഇവിടെ നോക്കി, അങ്ങിനെ. പുഞ്ചിരിക്കൂ..ഒരു നിമിഷം. ഇവിടെ.
ഇനി അനങ്ങിക്കോളൂ, കഴിഞ്ഞു. നന്ദി. അടുത്ത ആള്‍.
ദയവായി അടുത്ത ആള്‍ വരൂ.
നിങ്ങളുടെ കാല്‍ അല്‍പ്പം കൂടി ഇങ്ങോട്ട് നീക്കൂ.
അങ്ങിനെ. നടു നിവര്‍ന്നിരിക്കട്ടെ.
അങ്ങിനെതന്നെ... അതെ, നന്നായിട്ടുണ്ട്.
പുഞ്ചിരിക്കൂ. ഇവിടെ. പിന്‍ഭാഗത്തേക്ക് നോക്കൂ. മെലിഞ്ഞു സുന്ദരയായിട്ടുണ്ട്..
അത് നന്നായിട്ടുണ്ട്. പുഞ്ചിരിക്കൂ. അങ്ങിനെ. മാറ് ഉയര്‍ത്തിപ്പിടിക്കൂ.
അങ്ങിനെ. താങ്ക്യൂ. നന്നായിട്ടുണ്ട്. കഴിഞ്ഞു. ഇനി മാറിക്കോളൂ.
അടുത്തയാള്‍ വരൂ. മെല്ലെ, ആ സ്റ്റെപ്പുകള്‍ ശ്രദ്ധിക്കണേ..
കാലുകള്‍ പൊട്ടിച്ചേക്കല്ലേ...
മുകളിലേക്ക് പോകൂ, ഞാന്‍ അറേഞ്ച് ചെയ്യാം. ഇതിലൂടെ പിന്നിലേക്ക്..
തല ശ്രദ്ധിച്ചേക്കണം. നന്നായി.
മുടി കുറച്ചുകൂടി ഇങ്ങനെ. ആ ബാഗ് ദൂരെവെക്കൂ.
ആ മനോഹരമായ പല്ലുകള്‍ കാണട്ടെ..
ആ അങ്ങിനെ..
ഇനി ഫോക്കസ് ചെയ്യാം.
ശാന്തരായി നില്‍ക്കൂ. അനങ്ങല്ലേ.
ആ പച്ച ഉടുപ്പുകാരി അല്‍പ്പമൊന്നു ചിരിച്ചേ, അങ്ങിനെ; മിസ്‌.
-എല്ലാവരും നന്നായിട്ടുണ്ട്...... - അങ്കിള്‍.
മിലോഷ്, ഇങ്ങോട്ട് വാ..
ആ പര്‍പ്പിള്‍ കുപ്പായമിട്ട കുട്ടി അല്‍പ്പമൊന്നു വലത്തോട്ടു മാറൂ... അങ്ങിനെ...
കഴിഞ്ഞു. എല്ലാവര്ക്കും നന്ദി.
നീ ഒരു ഫോട്ടോഗ്രാഫര്‍ ആകരുതെന്ന് നിന്റെ അമ്മ ആഗ്രഹിച്ചതെന്തുകൊണ്ടാണ് എന്നെനിക്ക് ഇപ്പോള്‍ മനസ്സിലായി.
അങ്കിള്‍ മര്യാദയില്ലാത്തവനാണെങ്കിലും ദയവുള്ളയാളാണ്.
അദ്ദേഹം ഇങ്ങോട്ടുവന്നാല്‍ എന്തുചെയ്യും?
കുറച്ചുകഴിയട്ടെ. ഇവിടെ നടക്കുന്നതെല്ലാം അവര്‍ക്കുകേള്‍ക്കാം.
അതുകൊണ്ടെന്താ?
പെണ്‍കുട്ടി എവിടെ?
എന്തിന്?
ദൈവത്തെയോര്‍ത്ത് സത്യം പറ- നിന്റെ കൂടെ ഒരു പെണ്‍കുട്ടി ഇല്ലേയില്ല?
ഇല്ല.
നിനക്ക് ഒന്നിനെ വേണോ?
വേണ്ട.
ഒരു മണിക്കൂറിനുള്ളില്‍ പൊയ്ക്കൊള്ളണം എന്ന് ഞാന്‍ നിന്നോട് പറഞ്ഞതാണ്.
എന്റെ ദൈവമേ!
നീ എന്നെ ഭ്രാന്ത് പിടിപ്പിക്കുകയാണ്. അതിന് നിന്നെ ഞാന്‍ ശിക്ഷിക്കാന്‍ പോകയാണ്.
പതിനൊന്ന്.... പന്ത്രണ്ട്....
നിനക്ക് ശിക്ഷ വിധിക്കുമെന്ന് ഞാന്‍ പറഞ്ഞിരുന്നല്ലോ!
എന്റെ ദൈവം തമ്പുരാനേ...
അതുകൊണ്ടാണ് ഡോക്റ്റര്‍, ഞാന്‍ ശരിക്കുള്ള ഒരാണല്ല.
ഇനി അങ്ങിനെയാകാന്‍ ഞാന്‍ ആഗ്രഹിക്കുന്നുപോലുമില്ല.
മറ്റുള്ളവര്‍ക്ക് കുട്ടിക്കളിയായിരിക്കുന്നവപോലും..
ജീവിതത്തില്‍ എന്നെ സംബന്ധിച്ചിടത്തോളം വളരെ ദുഷ്കരമാണ്.
മറ്റൊരുതരത്തില്‍ പറഞ്ഞാല്‍, എപ്പോഴാണോ ഞാന്‍ ചെയ്യാന്‍ തുടങ്ങുന്നത്, അപ്പോഴേക്കും ഞാന്‍ തകര്‍ന്നിരിക്കും.
നിങ്ങള്‍ പ്രായത്തിനോത്തവണ്ണം ആരോഗ്യവാനാണ്, ചിലപ്പോള്‍ അതില്‍ കൂടുതല്‍.
ഒരു ചെറുപ്പക്കാരന്‍ കൂടുതല്‍ ആരോഗ്യവനാകുമ്പോള്‍
തീര്‍ച്ചയായും ശീഘ്രസ്ഖലനം അയാള്‍ക്ക് സ്വാഭാവികമാണ്.
എനിക്കും അതൊക്കെ ഉണ്ടായിരുന്നു. അമിതമായ ഉത്കകണ്ഠയാണ് നിങ്ങളുടെ പ്രശ്നം.
ഇതൊക്കെ തികച്ചും സ്വാഭാവികമാണെന്ന്, സാധാരണമാണെന്ന് നിങ്ങള്‍ മനസ്സിലാക്കണം.
അതിനെയൊക്കെ അങ്ങിനെയെടുത്താല്‍ മാത്രം മതി.
ഇന്‍സ്പെക്റ്റര്‍, ജോലിയും കഴിഞ്ഞ് ഇവള്‍ രാത്രി തിരിച്ചെത്തിയത് എങ്ങിനെയാണ് എന്ന് ഒന്ന് നോക്കിക്കേ.
നിന്റെ പിന്‍ഭാഗം അവര്‍ക്ക് കാട്ടിക്കൊടുക്കൂ. അവര്‍ ഒരു ഔദ്യോഗിക റിപ്പോര്‍ട്ട് തയ്യാറാക്കട്ടെ.
ഈ ഹുബിക്ക ഇവളോട്‌ കാട്ടിയതെന്താണെന്ന് നോക്കിക്കേ.
അതും ഡ്യൂട്ടിയിലിരിക്കെ. എന്ത് പണിയാണ് ഇവന്‍ എടുത്തതെന്ന് നോക്കിക്കേ.
ഇങ്ങള്‍ക്ക് ചിന്തിക്കാന്‍ കഴിയുമോ,
ഇപ്പണിചെയ്യാന്‍ അവനെ അനുവദിച്ചതിന് ഇവള്‍ക്ക് ഞാന്‍ കൊടുത്ത അടിയുടെ പാടാണ് ഇത്.
നിങ്ങള്‍ തീര്‍ച്ചയായും ഇത് റിപ്പോര്‍ട്ട് ചെയ്യണം. ഞാന്‍ ഇത് അങ്ങിനെ വെറുതെ വിടാന്‍ ഉദ്ദേശിക്കുന്നില്ല.നോക്കൂ.
ഈ കളര്‍ ഉത്പാദിപ്പിക്കുന്നത് പെലിക്കന്‍ കമ്പനിയാണ്.
മാത്രമല്ല, ഒരാഴ്ചത്തേക്ക് ഇത് പോവുകയുമില്ല.
അമ്മെ, ജില്ലാ കോടതിയാണ് ഇത്തരം കേസുകള്‍ പരിഗണിക്കേണ്ടത്.
നിങ്ങള്‍ അതിനെക്കുറിച്ചുതന്നെ കൂടുതല്‍ ചിന്തിക്കരുത്. മറ്റെന്തിങ്കിലും ആലോചിക്കണം, മിലോഷ്.
ഉദാഹരണത്തിന് ഫുട്ബോള്‍, ഫുട്ബോളിനെക്കുറിച്ച് ചിന്തിക്കൂ. എന്നിട്ട്....
കുറച്ചുകൂടി പ്രായമുള്ള, ലൈംഗികബന്ധത്തില്‍ അനുഭവപരിജ്ഞാനമുള്ള ഒരു സ്ത്രീയെതെരെഞ്ഞെടുക്കൂ.
പിന്നെ ഞാന്‍ അവളുടെ കഴുത്തില്‍ പിടിച്ച് ചെറുതായി ഒന്നമര്‍ത്തി
അതിനുശേഷം അവള്‍ തീരെ ശബ്ദിക്കാതായി. അവളെ കൊല്ലണമെന്ന് ഞാന്‍ വിചാരിച്ചിട്ടേയില്ലായിരുന്നു.
അപ്പോഴാണ്‌ ആ അയല്‍ക്കാരന്‍ വന്നത്... സാധാരണയായി ഞാന്‍ വീടുകളില്‍ മോഷണം നടത്താറില്ല.
ഇങ്ങോട്ട് വാ. ഒന്നുനോക്കിയാട്ടെ സാര്‍.
ഇവള്‍ ജോലിയും കഴിഞ്ഞ് എങ്ങിനെയാണ് വീട്ടിലേക്ക് വന്നത് എന്ന് ഒന്ന് നോക്കിയാലും.
മിലോഷ് ഹെര്‍മ്മ തന്റെ ഞരമ്പ് മുറിച്ച അതേ തീവണ്ടിയാപ്പീസില്‍ ടെലിഗ്രാഫിസ്റ്റ് ആയി ജോലിയെടുക്കുന്നവളാണ് ഇവള്‍.
അവിടുന്ന് എങ്ങിനെയാണ് ഇവള്‍ വീട്ടില്‍ തിരിച്ചെത്തിയത്‌ എന്നൊന്ന് നോക്കിക്കേ.
അവളുടെ പിന്‍ഭാഗത്ത് നിറയെ റബ്ബര്‍ സീലിന്റെ പാടാണ്. ഒന്ന് നോക്കിക്കേ.
ഇത് ശരിയാണോ?
ഇതുപോലൊന്ന് ഞാന്‍ ഒരിക്കലും കണ്ടിട്ടില്ല.
ഇത് പുതിയ രീതിയിലുള്ള കളി വല്ലതുമാണോ മിസ്‌?
- പുതിയ വല്ല സോഷ്യല്‍ ഗെയിമോ മറ്റോ ആണോ? - അതെ.
അയാളെ തുറങ്കിലടക്കുകയാണ് വേണ്ടത്.
പറയട്ടെ, അതൊന്നും കോടതിയുടെ വിഷയമല്ല.
നിങ്ങള്‍ പോയി റെയില്‍ ആന്‍ഡ് റോഡ്‌ മാനേജ്മെന്റിനു പരാതി നല്‍കൂ.
ഇത് അച്ചടക്ക സമിതി പരിഗണിക്കേണ്ട ഒരു വിഷയമാണ്.
നല്ലത് ദൈവമേ, നോക്കിയാട്ടെ....
ഇത് ഒരു വ്യക്തമായ ക്രിമിനല്‍ കേസ് ആയിട്ടുപോലും....
അയാളെ നോക്കിയാട്ടെ....
ഞാന്‍ സ്റ്റേഷനില്‍ നിന്നുള്ള മിലോഷ് ഹെര്‍മ്മയാണ്. നിങ്ങള്‍ക്ക് സുഖം തന്നെയല്ലേ?
പുറത്തുപോ!
കോസ്റ്റൊംലാറ്റി സ്റ്റേഷനില്‍ നിന്നുള്ള, അനധികൃതമായി ജോലിക്ക് ഹാജരാവാതിരുന്ന മിലോഷ് ഹെര്‍മ്മ റിപ്പോര്‍ട്ട് ചെയ്യുന്നു സാര്‍.
ശരി, ശരി, ചെറുപ്പക്കാരാ...
കയര്‍ത്തതിന് എന്നോട് ക്ഷമിക്കുക.
പക്ഷെ എങ്ങിനെയാണ് റിപ്പോര്‍ട്ട് ചെയ്യേണ്ടത് എന്ന് നീ പഠിച്ചേപറ്റൂ. ഇതെന്താണ്?
ശീഘ്രസ്ഖലനത്തിന്റെ പ്രശ്നമാണെന്നാണ് ഡോ. ബ്രാബെക് പറഞ്ഞത്.
മനോഹരമായ വിഡ്ഢിത്തം. പക്ഷേ പ്രിയപ്പെട്ട ഹെര്‍മ്മാ ഇതുനോക്കൂ.
ചെറുപ്പക്കാര്‍ ഹിറ്റ്‌ലര്‍ യൂത്തുണ്ടാക്കി പടപൊരുതുകയാണ്.
ഒരു പുതിയ യൂറോപ്പിന് വേണ്ടി, ഒരു നല്ല നാളേക്ക് വേണ്ടി.
അപ്പോള്‍ നിന്റെ കുടുംബം യൂറോപ്പിന് വേണ്ടി എന്താണ് ചെയ്യുന്നത്?
നിന്റെ പിതാവ് വര്‍ഷങ്ങളോളമായി ഒരു സോഫയില്‍ കിടക്കുകയാണ്.
ജര്‍മ്മന്‍ റൈക്കിനെ സേവിക്കാനായി അയാള്‍ക്ക് കഴിയുമായിരുന്നിട്ടും.
പ്രാഗിനെ സ്വതന്ത്രമാക്കാന്‍ നിന്റെ മുത്തച്ഛന്‍ ഞങ്ങളുടെ ടാങ്കുകളെ ഹിപ്നോട്ടൈസ് ചെയ്യാന്‍ ശ്രമിച്ചു.
ജര്‍മ്മനിയിലെ യൗവ്വനം പടനിലങ്ങളില്‍ രക്തംതൂവുമ്പോള്‍
ജോലിക്ക്പോകാതെ അലഞ്ഞുതിരിഞ്ഞ് മിലോഷ് ഹെര്‍മ്മ
ഒരു വേശ്യാലയത്തിന്റെ ബാത്ത്ടബ്ബില്‍ തന്റെ രക്തം ഒഴുക്കിവിടുന്നു.
പക്ഷേ, ഞാന്‍ നിനക്ക് കാട്ടിത്തരാം. റൈക്കിനൊപ്പം മുന്നണിയില്‍ പോരാടുന്നത് ഒഴിവാക്കാനായി
സ്വയംമുറിവേല്‍പ്പിച്ചതിന്റെ പേരില്‍.
എനിക്ക് നിന്റെ പേരില്‍ കേസെടുക്കാമെന്ന് നീ മനസ്സിലാക്കണം.
ഇവടെ, ഇതൊരു അട്ടിമറിപ്രവര്‍ത്തനമായിപ്പോലും വ്യാഖ്യാനിക്കപ്പെടാം.
നിന്റെ കാര്യത്തില്‍ ഞാന്‍ എന്ത് റിപ്പോര്‍ട്ടാണ് നല്‍കേണ്ടത്?
നിങ്ങളുടെ അനുവാദത്തോടെ....
പക്ഷെ, അത്തരം കാര്യങ്ങള്‍ക്ക് സ്ത്രീകളെ ഏര്‍പ്പാടാക്കാനല്ല ഞാനിവിടെ ഉള്ളത്.
എനിക്ക് മറ്റു ജോലിയുണ്ട്.
പക്ഷെ ഞാന്‍ ...
പോ പുറത്ത്‌ !
സ്വാഗതം മിലോഷ്‌‌, സ്വാഗതം.
നിങ്ങള്‍ നമ്മുടെ കൊച്ചു സ്റ്റേഷനെ പ്രസിദ്ധമാക്കിയിരിക്കുന്നു. കൊള്ളാം.
ഇത് നിന്റെ ബോസ്സിന് അത്ര നല്ല ഏര്‍പ്പാടാവില്ല.
മിലോസ്‌, കാണട്ടെ, എന്താണ് നിനക്ക് സംഭവിച്ചത്?
ഞാന്‍ നോക്കട്ടെ.
ഡോക്ടര്‍ ബ്രാബെക്ക് പറഞ്ഞത് ആദ്യം എന്നെ പ്രായമായ ഒരു സ്ത്രീ പഠിപ്പിക്കണം എന്നാണ്
നിങ്ങള്‍ക്ക് അത്തരം ഒരാളെ അറിയാമോ എന്ന് ഞാന്‍ ആലോചിക്കുകയായിരുന്നു.
ഇല്ല മിലോഷ്‌, എനിക്കറിയില്ല, നിങ്ങള്‍തന്നെ ഒരാളെ കണ്ടെത്തണം.
അത് നന്നായിട്ടുണ്ട്. നിങ്ങളുടെ ഭാര്യയെക്കുറിച്ചെന്ത് പറയുന്നു?
ഓ, ഇല്ല, അവള്‍ എന്റെ സ്വന്തമാണ്.
ഞാന്‍ അങ്ങിനെ ഉദ്ദേശിച്ചില്ല.
ഞാനാലോചിച്ചത് അവര്‍ക്ക് അങ്ങിനെ ആരെയെങ്കിലും കുറിച്ച് അറിയാമോ എന്നാണ്.
എനിക്കറിയാം, അത് ഒടുവില്‍ സ്റ്റാമ്പിംഗ് പോലെയാവും കലാശിക്കുക.
ഡോ.ബ്രാബെക്ക്, ഇക്കാര്യത്തില്‍ പ്രസിദ്ധിയുള്ള ആരെയെങ്കിലും കണ്ടെത്താന്‍ കൂടി പറഞ്ഞിരുന്നു
എന്നെ പഠിപ്പിക്കാന്‍ ‍, നിങ്ങള്‍ക്ക് അങ്ങിനെ ആരെയും അറിയില്ലല്ലോ, അല്ലേ?
എന്ത് പഠിപ്പിക്കാന്‍ ?
ചില നിമിഷങ്ങളില്‍ അവരെല്ലാം ഒരേപോലെയാണ്.
എന്നാല്‍, പിന്നീട് മെല്ലെമെല്ലെ അതൊക്കെ നടന്നോളും.
അതൊന്നും അങ്ങിനെയങ്ങ് നേരിട്ട് ചോദിക്കാന്‍ വയ്യ,
കുപ്രസിദ്ധിയുള്ള ആരെങ്കിലും ആയാല്‍പ്പോലും അവരും ചിലപ്പോള്‍ പേടിപ്പിച്ചകറ്റും.
നിങ്ങള്‍ക്ക് സഹോദരിയില്ലേ?
മിലോഷ്...
എനിക്കറിയാം...
അത് നിങ്ങള്‍ക്ക് രണ്ടുപേര്‍ക്കും ഒരിക്കലും മനസ്സിലാവാത്ത ഒന്നാണ്...
തിരുമേനി, ഇതൊരു കുമ്പസാരമായി കണക്കാക്കണം ഞാന്‍ ആഗ്രഹിച്ചത്‌...
പള്ളിയിലേക്ക് വാ, പള്ളിക്ക് എല്ലാം പരിഹരിക്കാന്‍ കഴിയും.
അതില്‍ നിങ്ങള്‍ വിശ്വസിക്കുകയാനെങ്കില്‍, ഒരു കുഴപ്പവുമുണ്ടാവില്ല.
പള്ളി കഴിഞ്ഞ 600 വര്‍ഷമായി മനോവിശ്ലെഷണത്തില്‍ വിദഗ്ധരാണ് ‍.
പക്ഷെ അവര്‍ ഭാരം ഏറ്റുകയെ ഉള്ളൂ.
സാരമാക്കണ്ട, അതൊരു ക്രിസ്ത്യന്‍ കടമയായി ഞാന്‍ കണക്കാക്കിക്കോളും.
എന്താ നിങ്ങള്‍ ചെയ്യുന്നത്? പെയ്ന്റിംഗ്? പെയ്ന്റിംഗ്?
പെയ്ന്റിംഗ്, അതെ, പെയ്ന്റിംഗ്.
എന്താണ് നിങ്ങളിപ്പോള്‍ പെയിന്റു ചെയ്യുന്നത്?
കടലിന്റെ ചിത്രമാണ് ചെയ്യുന്നത് ഒരു പോസ്റ്റ്‌ കാര്‍ഡില്‍ ഉള്ളത്.
ഞാനത് പകര്‍ത്തുകയാണ്, പക്ഷെ വാതം പിടിച്ച എന്റെ കൈ വഴങ്ങുന്നില്ല
തിരമാലകളെ,അവയുടെ ആഞ്ഞടിക്കലിനെ എനിക്ക് വേണ്ടപോലെ വരക്കാനാവുന്നില്ല.
ഞാന്‍ പറഞ്ഞുതരാം സാറേ.
പോസ്റ്റ്‌ കാര്‍ഡു ഈ കവറിന്റെ തൊട്ടടുത്ത്‌ വെക്കുക; കണ്ടില്ലേ?
എന്നിട്ട് ബ്രഷെടുത്തു തിരമാലയുടെമേല്‍ ഇങ്ങനെ ചെയ്യുക.
ഇതുപോലെ അതിന്റെ ഇളക്കം കയ്യില്‍ വരുന്നതുവരെ.
പിന്നെ അവയുടെ വലുപ്പം കൂട്ടിക്കൂട്ടി കൊണ്ടുവരാം, നിങ്ങള്‍ക്കാവശ്യമുള്ളത്ര.
അവ ഈ കവരിന്മേല്‍തന്നെ വയ്ക്കാം.
അത് ഗംഭീരമായി.
എന്നിട്ടെന്തു?
ഇന്നലെ രാത്രി, ഒളിപ്പോരാളികള്‍ സൂക്ഷ്മ നിരീക്ഷണത്തിലുള്ള ഒരു വണ്ടി തകര്‍ത്തുകളഞ്ഞു
സമര്‍ത്ഥമായിട്ടു - ട്രെയിനും പാലവും എല്ലാം നശിപ്പിച്ചുകളഞ്ഞു.
പ്രധാന ട്രാക്ക്‌ തടസ്സപ്പെടുത്തിയിട്ടുണ്ട്. യുദ്ധമുന്നണിയിലെക്കുള്ള വണ്ടി
അതിനാല്‍ ഇതിലൂടെയാണ് കടന്നുപോവേണ്ടത്.
നാളെ ഒരു ആയുധവണ്ടി ഇതിലൂടെ കടന്നുപോവും.
എല്ലാം നിങ്ങള്‍ക്ക് തക്ക സമയത്ത് ലഭിക്കും. വിക്ടോറിയ ഫ്രെയ്‌ ആണ് പാസ്‌വേഡ്.
കടലിന്റെ തിരയിളക്കത്തെക്കുരിച്ചുള്ള ആശയം അതിശയകരം തന്നെ.
ഓട്, ഓട്. സൈനികവണ്ടി നിന്നുപോയി.
ഒളിപ്പോരാളികള്‍ റയില്‍ നീക്കം ചെയ്തു കാട്ടിലെക്കെറിഞ്ഞുകളഞ്ഞു.
ഓട്, ഓട്.
ഇപ്പോള്‍ അവര്‍ പാളം ശരിയാക്കുകയാണ്
ഏതു നിമിഷവും അവരിവിടെ എത്തിയേക്കും.
സ്റ്റേഷനിലുള്ള എല്ലാറ്റിന്റെയും മേല്‍ അവര്‍ ബുള്ളറ്റ് വര്‍ഷിച്ചിട്ടുണ്ട്.
ഇത് ഞാന്‍ റിപ്പോര്‍ട്ട് ചെയ്യണം, നമ്മള്‍ സ്വയം ഒളിച്ചു രക്ഷപ്പെടണം.
ഇത് തമാശക്കളിയല്ല.
മിലോഷ്‌, എനിക്ക് വേണ്ടിയാണ് നിങ്ങളിത് ഏറ്റെടുത്തത്. മരണം വരെയും ഞാന്‍ നന്ദിയുള്ളവനായിരിക്കും.
ഇവിടെ വരൂ.
നോക്ക് മിലോഷ്‌.
നാളെ ഒരു ചരക്കുവണ്ടി നമ്മുടെ സ്റ്റേഷനിലൂടെ കടന്നുപോകും.
അതിനെന്താ?
ആ വണ്ടി നമുക്ക് തകര്‍ക്കണം.
ഉറപ്പായും, പക്ഷെ എങ്ങനെ?
ബേജാറാവണ്ട, തക്ക സമയത്ത് എല്ലാം നമുക്ക് കിട്ടും.
മനസ്സിലായോ, ഇരുപത്തെട്ട് ബോഗി നിറച്ചും, പെട്ടിയിലാക്കി സൂക്ഷിച്ച ആയുധങ്ങള്‍
നമ്മുടെ സ്റ്റേഷനു പിറകില്‍ ആകാശത്തേക്ക് പൊട്ടിച്ചിതറും .
സൂക്ഷ്മ നിരീക്ഷണത്തിലുള്ള വണ്ടിയെ വീണ്ടും നമുക്ക് പിന്തുടരാം.
പ്ലാറ്റ്ഫോമില്‍ നില്‍ക്കുന്നതായിരിക്കും ഏറ്റവും നല്ലത്
എന്നിട്ട് അത് നടുവിലെ ബോഗിക്കു എറിയുക. പക്ഷെ ആരെങ്കിലും നമ്മളെ കണ്ടെന്നുവരാം.
നോക്കൂ.
നിങ്ങള്‍ വണ്ടിയുടെ വേഗം കുറയ്ക്കണം.
സിഗ്നലിന്റെ അടുത്ത് അത് എത്തുമ്പോള്‍,
അത് നില്‍ക്കട്ടെ. അതിനു ശേഷം കടന്നുപോവാനുള്ള സിഗ്നല്‍ കൊടുക്കണം.
പ്രഭ്വിയുടെ ഡിന്നറിന്റെ സമയമെത്രയാണ്?
എട്ടരയ്ക്ക് സാര്‍ ‍.
മറുവശത്ത്‌നിന്നും ഒരു കുതിരയെയെങ്കിലും പരീക്ഷിച്ചു നോക്കാനുള്ള അവസരം എനിക്ക് കൈവന്നിരിക്കുന്നു.
എനിക്ക് നിന്നോട് ഒട്ടും ദേഷ്യമില്ല, എല്ലാം എനിക്കറിയാം. എനിക്ക് മനസ്സിലാവും..
എപ്പോഴാണ് നിങ്ങള്‍ ഞങ്ങളെ കാണാന്‍ വരുന്നത്? നാളെയോ?
ഒരുപക്ഷെ മറ്റന്നാള്‍ !
മറ്റന്നാള്‍ .
പേടിക്കേണ്ട, മാഡം, ഇത് ഞാനാണ്, മിലോഷ്‌.
എന്താണ് നിങ്ങള്‍ക്ക് വേണ്ടത്?
അതിപ്പോ...
ഇരിക്കൂ.
ഞാന്‍ വന്നത് നിങ്ങളെ കാണാനാണ്.
മറ്റന്നാള്‍ ഞാന്‍ എന്റെ പെണ്ണിനെ കാണാന്‍ പോവണമെന്ന് വിചാരിക്കുന്നു -
ആ കണ്ടക്ടര്‍‍, നിങ്ങള്‍ക്കറിയില്ലേ?
ഉറപ്പായും അവള്‍ ആഗ്രഹിക്കുക...
എന്തെണെന്ന് നിങ്ങള്‍ക്കറിയാമല്ലോ?
ഇല്ല, എനിക്കറിയില്ല.
തീര്‍ച്ചയായും നിങ്ങള്‍ക്കറിയാം, നിങ്ങള്‍ക്കറിയാമെന്ന് എനിക്കറിയുമ്പോള്‍‍, അഭിനയിക്കരുത്.
ഞാനൊരു പുരുഷനാണ്, പക്ഷെ ഒരു പുരുഷനാണെന്ന് തെളിയിക്കാന്‍....
ശ്രമിക്കുമ്പോഴെല്ലാം ഞാന്‍ അതല്ലാതാവുന്നു.
ഡോക്ടര്‍ ബ്രാബക് പറയുന്നു എന്റെ രോഗം ശീഘ്രസ്ഖലനമാണെന്ന് .
അതുകൊണ്ടാണ് ഞാന്‍ നിങ്ങളുടെ അടുത്ത് വന്നത്.
പക്ഷെ, മിലോഷ്‌.
ഇപ്പൊ, ഉദാഹരണത്തിന് ഞാനൊരു പുരുഷനാണ്.
നിങ്ങള്‍ക്കെന്നോടു ദ്വേഷ്യമുണ്ടോ, മാഡം?
ഇല്ല.
സ്റ്റേഷന്‍മാസ്റ്ററോടു പറയില്ലല്ലോ?പ്ലീസ്‌? പറയരുത്?
ഇല്ല.
നിങ്ങള്‍ക്കെന്നോടു ദ്വേഷ്യമില്ലല്ലോ?
നോക്കൂ, വിയന്നയിലെ പ്രൊഫസ്സര്‍ ഡോക്ടര്‍ ഓട്ടോ ഗ്രൂനര്‍
പറയുന്നത് ഉരുളക്കിഴങ്ങില്‍ അനേകം ഹാനികരങ്ങളായ വസ്തുക്കളുണ്ടെന്നാണ്;
ആരോഗ്യത്തിനു അപകടകരമായവ.
അത് കൊള്ളാമല്ലോ.
എന്റെ പേര് വിക്ടോറിയാ ഫ്രെയര്‍ .
രാവിലെ, 28 ആയുധ വാഗണുകള്‍ സ്റ്റേഷന്‍ കടന്നു പോകും.
ജാഗ്രത വേണം.
എവിടെയെങ്കിലും അല്‍പനേരം എനിക്കൊന്ന് മയങ്ങാന്‍ കഴിയുമോ?
നിങ്ങള്‍ എന്നെ തനിച്ചാക്കില്ല, ഇല്ലല്ലോ?
ഇല്ല, പക്ഷെ, ഞാന്‍ ഡ്യൂട്ടിയിലാണല്ലോ.
എങ്കിലും,ഞാന്‍ പോയി ചോദിച്ചുവരാം.
ഇരിക്ക്.
ഞാന്‍ വിക്ടോറിയാ ഫ്രെയര്‍ ആണ്‌.
ജര്‍മ്മന്‍കാരിയോ? നിങ്ങളെന്തു ചെയ്യുന്നു?
സര്‍കസ്‌ കലാകാരി. യുദ്ധത്തിനു മുമ്പ്‌ ഞങ്ങള്‍ക്ക് വായുവിലെ അഭ്യാസങ്ങളുടെ
പരിപാടിയായിരുന്നു. നിങ്ങളോ?
ഞാന്‍ മിലോഷ് ഹെര്‍മ്മ,ഞാന്‍ ആത്മഹത്യയ്ക്ക് ശ്രമിച്ചിട്ടുണ്ട്.
എനിക്ക് ശീഘ്രസ്ഖലനമെന്ന രോഗമുണ്ടെന്ന് തോന്നുന്നു,
പക്ഷെ യഥാര്‍ത്ഥത്തില്‍ ഇല്ല താനും, എപ്പോഴും എനിക്ക്
ഒരു സംഗതി ചെയ്യാന്‍ പറ്റുന്നില്ല, പക്ഷേ ഞാന്‍ ശരിയായ ഒരാണാണ്താനും.
നിങ്ങള്‍ എന്തിനെക്കുറിച്ചാണ് ഇപ്പോള്‍ ആലോചിക്കുന്നത്?
ഫുട്ബോളിനെക്കുറിച്ച്‌. ഡോക്ടര്‍ ബ്രാബെക്ക് ഫുട്ബോളിനെക്കുറിച്ചു ചിന്തിക്കാനാണ് പറഞ്ഞത്.
നമ്മളുടെ ക്ലബ്‌ ഇപ്പോള്‍ പ്രധാനപ്പെട്ട ഒരു ലീഗ് ഗയിം കളിച്ചുകൊണ്ടിരിക്കുകയാണ്.
ദയവായി ആ വെളിച്ചം അണക്കൂ.
അപ്പൊ, ഇതിനുമുമ്പ്‌ ഒരു പെണ്‍കുട്ടിയുമായും ബന്ധപ്പെട്ടിട്ടില്ല?
യതാര്‍ത്ഥത്തിലും സത്യമായും ഇല്ല?
പോഡല്‍ബ്രാഡിയിലൂടെയാണ് അത് വരുന്നത് അരമണിക്കൂറിനകം ഇവിടെ എത്തും.
നോക്കൂ ഇങ്ങനെയാണ് അത് സെറ്റ് ചെയ്യേണ്ടത്.
നിങ്ങള്‍ക്ക് ഭയം തോന്നുന്നുണ്ടോ?
ഇല്ല, ഞാന്‍ ഇന്നത്തെപ്പോലെ ഒരിക്കലും ഇത്ര ശാന്തനായിരുന്നിട്ടില്ല,
ഭൂതകാലത്തില്‍നിന്നും പരിപൂര്‍ണമായും ഞാന്‍ ബന്ധം വിടര്‍ത്തി. ഇതുപോലെ.
ഇവിടെ നിങ്ങള്‍ക്ക് വിശ്രമിക്കുകയെങ്കിലും ചെയ്യാം. അവിടെ സോഫ കീറിയത് ഇപ്പോള്‍ രണ്ടിടത്തായി.
മൃഗങ്ങള്‍ അതിലും നന്നായി പെരുമാറും
ഇതാ എന്റെ കുഞ്ഞോമനകള്‍...
ഏഴു മിനിട്ടിനകം അതിവിടെ എത്തും.
- ആരാണ് ട്രോളി ഓടിക്കുന്നത്? - ട്രാക്മാനായിരിക്കണം.
ട്രെയിന്‍ ഡിസ്പാച്ചര്‍ ലാഡിസ്ലാവ് ഹുബിക്കയ്ക്കെതിരെ.
അച്ചടക്ക സമിതി അതിന്റെ അന്വേഷണം ആരംഭിച്ചിരിക്കയാണ്
സ്റ്റേഷന്‍ മാസ്റ്റര്‍ എവിടെ?
ഇവിടെയുണ്ട്.
സ്റ്റേഷന്‍ മാസ്റ്റര്‍ റിപ്പോര്‍ട്ട് ചെയ്യുന്നു.
നല്ലത്. മതി.
അലമാരക്കകത്ത് എന്റെ പുതിയ യൂണിഫോമുണ്ട്.
അപ്പോള്‍ നിങ്ങള്‍ക്ക് ഒരു ഇന്സ്പെക്ടറാകാന്‍ ആഗ്രഹമുണ്ട്?
ഉണ്ട്.
താറാവ് വളര്‍ത്തലല്ല അപ്പോള്‍ നിങ്ങള്‍ക്ക് കൂടുതല്‍ ഇഷ്ടം?
അല്ല.
ഞാന്‍ പോയി വേഷം മാറിവരാം, എന്റെ പുതിയ യൂണിഫോം അലമാരയിലുണ്ട്.
- നിങ്ങള്‍ മിനുട്ട്സ് എടുക്കണം - ശരി.
അറ്റെന്ഷന്‍ ‍.യൂറോപ്പിലെ എല്ലാ രാജ്യങ്ങളുടെയും ക്ഷേമത്തിനുവേണ്ടി വേണ്ടി പൊരുതുന്ന
നമ്മുടെ സൈന്യത്തിന്റെ അവസ്ഥ വളരെ അനുകൂലസ്ഥിതിയിലാണ്.
ഹോളി സ്ടെന്ക, ഇതാണോ നിങ്ങളുടെ പിന്‍ഭാഗം?
അതെ.
ആരാണ് അവിടെ മുദ്രവെച്ചത്?
ഡിസ്പാച്ചര്‍ ഹ്യുബിക്ക.
എങ്ങിനെയാണ് ഇത് സംഭവിച്ചത്?
ഞങ്ങള്‍ രണ്ടുപേരും നൈറ്റ്‌ ഡ്യൂട്ടിയായിരുന്നു. അര്‍ദ്ധരാത്രിവരെ ഞാന്‍ വായിച്ചു.
വണ്ടിയൊന്നും ഉണ്ടായിരുന്നില്ല അങ്ങനെ ഞങ്ങള്‍ക്ക് ബോറടിച്ചു.
അപ്പൊ ഹ്യുബിക്കപറഞ്ഞു നമുക്ക് ടോക്കണ്‍ വച്ച് കളിക്കാമെന്ന്..
അങ്ങനെ ഞങ്ങള്‍ കളിച്ചു...
ചിറകുള്ളതെല്ലാം പറക്കുന്നു.
കാക്ക പറക്കുന്നു.
കുട്ടി പറക്കുന്നു.
സമയം പറക്കുന്നു...
ട്രെയിന്‍ പറക്കുന്നു...
പട്ടാളക്കാര്‍ പറക്കുന്നു...
നിമിഷം പറക്കുന്നു...
മരണം പറക്കുന്നു
എല്ലാം പറക്കുന്നു
മാഷാ, ഡിയര്‍, ഒറ്റ നിമിഷം. ഞാന്‍ ഉടനെ വരാം.
എനിക്ക് നഷ്ടം വന്നു കൊണ്ടേ ഇരുന്നു.
ആദ്യം ഷൂസ്, പിന്നെ സോക്സ്...
പിന്നെ ബ്ലൗസ്‌, സ്ലിപ്പ്
ഒടുവില്‍ പാന്റീസും.
ആരാ ഇതൊക്കെ കൊണ്ടുപോയത്?
മി.ഹ്യുബിക്ക.
ഇനി, സ്ടെന്‍കാ, ശ്രദ്ധിച്ചു കേട്ടോളൂ
ഡിസ്പാച്ചര്‍ നിന്നെ ടേബിളില്‍ കിടത്തുന്നതിന് മുമ്പ്‌ അയാള്‍ ബലം പ്രയോഗിച്ചിരുന്നോ?
അയാള്‍ നിന്നെ ഭീഷണിപ്പെടുത്തിയോ?
വാസ്തവത്തില്‍ ഇല്ല. ഞാന്‍ സ്വയം കിടന്നതാണ്.
എന്ത് സംഭവിക്കുമെന്ന് കാത്തിരുന്നു കാണാമല്ലോ എന്ന് ഞാന്‍ ആലോചിച്ചു
എന്ത് സംഭവിക്കുമെന്ന്.... കാത്തിരുന്നു.... കാണാമല്ലോ.
വാസ്തവത്തില്‍,അയാള്‍ നിന്നെ ഭീഷണിപ്പെടുത്തിയില്ലേ?
ബലം പ്രയോഗിച്ചില്ലേ? ഇല്ല?
ഇല്ല.
ശരി ,അങ്ങിനെയെങ്കില്‍ ഇത് വ്യക്തി സ്വാതന്ത്ര്യത്തെ തടയുന്ന കുറ്റമല്ല,
പക്ഷെ ജര്‍മന്‍ ദേശീയ ഭാഷയുടെ ദുരുപയോഗവും അവഹേളനവും ആണ്‌.
സമാധാനത്തിനുവേണ്ടി പൊരുതാനായി സ്വന്തം ജീവനും രക്തവും അപകടപ്പെടുത്തി
യൂറോപ്പിലെ ഏറ്റവും അഭിജാതകുടുംബങ്ങളില്‍ പെട്ടവര്‍ യുദ്ധമുന്നണിയിലേക്ക് പോവുന്നു.
നിങ്ങള്‍ക്ക് ഭരണകൂടത്തോടുള്ള നന്ദിയെത്രമാത്രമാണ്?
ഒരാള്‍ ടെലിഗ്രാഫിസ്റ്റിന്റെ ചന്തിയില്‍ മുദ്ര പതിക്കുന്നു;
ഏതോ പെണ്ണ് കാരണം മറ്റൊരുത്തന്‍ തന്റെ സ്വന്തം ഞരമ്പ് മുറിക്കുന്നു.
ഈ ചെക്കുകാര്‍ ആരാണെന്ന് നിങ്ങള്‍ക്കറിയാമോ? ചിരിക്കുന്ന മൃഗങ്ങള്‍ .
മാക്സ്.
ഇന്‍സ്പെക്ടറുടെ ഉദ്യാനമെല്ലാം വെടിവച്ചു തകര്‍ത്തുകളഞ്ഞു.
സബ്ടൈറ്റില്‍ മലയാള പരിഭാഷ: പി. പ്രേമചന്ദ്രന്‍, കെ.രാമചന്ദ്രന്‍ ഓപ്പണ്‍ ഫ്രെയിം പയ്യന്നൂര്‍